**CURSA D’ANDRÒMINES AQUÀTIQUES – NORMATIVA I FUNCIONAMENT**

**Funcionament**

La cursa d’andròmines consisteix en construir una andròmina casolana que pugui navegar al pantà de Sant Quirze. Els participants hauran de superar 2 proves per poder guanyar la cursa:

1. Flotabilitat (prova eliminatòria): S’introdueix l’andròmina a l’aigua sense els participants i s’hi col·locaran pesos per comprovar que flota.
2. Cursa cronometrada: l’andròmina, amb els navegants, hauran d’anar de la caseta de Sorea al pont amb el menor temps possible i seguint el circuit marcat, una vegada al pont els navegants hauran de sortir de la barca i enfilar-se al pont.
3. El jurat de la cursa avaluarà també la posada en escena tant de l’andròmina com dels participants.

**Requeriments:**

1. Els equips estan formats per a 2 persones.
2. Els participants han de ser majors de 16 anys, i cal una autorització dels pares en cas de menors d’edat.
3. Els participants han d’anar equipats amb una armilla salvavides (la proporciona l’organització).
4. L’andròmina no pot fer més de **2,5m de llargada.**
5. L’andròmina ha de portar **una corda de 3m** que permeti amarrar-la o remolcar-la.
6. La superfície de l’embarcació ha de ser compacte (per exemple, en el cas dels palets o pneumàtics, els forats hauran de quedar tapats amb una fusta).
7. Les embarcacions només es poden impulsar amb la força dels participants o amb la del vent. No està permès cap tipus de motor.
8. Per participar és imprescindible la inscripció prèvia i l’autorització en cas de menors.

**Autorització per a menors d’edat – Cursa d’Andròmines 2020**

Jo, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, amb DNI\_\_\_\_\_\_\_\_\_\_\_\_, com a pare, mare, tutor/a de \_\_\_\_\_\_\_\_\_\_\_\_\_\_\_\_\_\_\_, l'autoritzo a participar a la Cursa d’Andròmines de la Festa Major de Sant Quirze Safaja sota la meva responsabilitat. Accepto doncs, tenir coneixement de la normativa de l’activitat.

Signatura: